# விக்கிப்பீடியா:ஆலமரத்தடி/தொகுப்பு104

## கணித்தமிழ் வளர்ச்சி - கலந்துரையாடலுக்கான அழைப்பு

வரும் ஆகத்து 
1, 2
 8, 9 ஆகிய தேதிகளில் தமிழ் இணையக் கல்விக்கழகம் கணித்தமிழ் வளர்ச்சி குறித்த கலந்தாய்வுக் கூட்டம் ஒன்றை நடத்துகிறது. இதில் தமிழில் விக்கிமீடியா திட்டங்கள் வளர்ச்சி, கட்டற்ற மென்பொருள் வளர்ச்சி குறித்த அமர்வுகளும் இடம்பெறுள்ளன. இவ்வமர்வுகளில் நேரடியாகவும் இணையம் வழியாகவும் பல்வேறு தமிழ் விக்கிப்பீடியர்கள் கலந்து கொள்கிறோம். இக்கலந்துரையாடல் மூலம் உருவாகும் செயல்திட்டம் தமிழ் விக்கிமீடியா திட்டங்கள், தமிழில் கட்டற்ற மென்பொருள் வளர்ச்சிக்கான வாய்ப்புகளை இனங்காண உதவும். எனவே, இயன்றோர் அனைவரும் இந்நிகழ்வில் கலந்து கொள்ள அழைக்கிறோம். இணைப்புகள்: அழைப்பிதழ். நிகழ்ச்சி நிரல். நன்றி.--இரவி (பேச்சு) 16:22, 27 சூலை 2015 (UTC)  
:: (எண்ணிமப்படுத்தல் தொடர்பாக ஏற்பட்டு இருக்கும் விழிப்புணர்வு வரகேற்கத்தக்கது.) இதற்கு முன் நாம் ஒரு கருத்துதிர்ப்பு (brainstorm) செய்து சில எண்ணக்கருக்களை ஆவணப்படுத்தினால் சிறப்பாக இருக்கும். --Natkeeran (பேச்சு) 16:37, 27 சூலை 2015 (UTC)
:: எப்படி இணையம் ஊடாகக் கலந்து கொள்வது? யார் கலந்து கொள்ளலாம் ? --Natkeeran (பேச்சு) 16:52, 27 சூலை 2015 (UTC)  
நிகழ்ச்சி நிரலில் முதல்நாள் இடம்பெறும் வெவ்வேறு அமர்வுகள் குறித்த விபரங்களும் பங்குபற்றுபவர்கள் பற்றிய விபரங்களும் தரப்பட்டுள்ளன. அழைப்பிதழ் பொதுவாக எல்லோருக்கும் வெளியிடப்பட்டது என்று எண்ணுகிறேன். எனவே நிகழ்ச்சி நிரலில் பெயர் இல்லாதவர்களும் கலந்துரையாடலில் பங்குபற்ற வாய்ப்பு உள்ளதா என்பது பற்றி ஏதாவது தகவல் உண்டா? அழைப்பிதழின்படி இரண்டாம் நாள், செயற்திட்டங்களை உருவாக்குதல், அதுகுறித்துக் கலந்துரையாடுதல் போன்றவற்றுக்கு ஒதுக்கப்பட்டுள்ளது. இதில் பங்குபற்றுபவர்கள் யார் என்பது குறித்த விபரங்கள் எதையும் காணவில்லை. ஏதாவது தகவல் தெரியுமா?  
இத்தகைய கலந்துரையாடல்களில் முடிவுகள் அவசர அவசரமாக எடுக்கப்படக்கூடிய சாத்தியங்கள் உள்ளன. எனவே, கலந்துரையாடலுக்கு முன்பே தமிழ் விக்கிச் சமூகம் செயற் திட்டங்கள் குறித்து தெளிவான கருத்தை உருவாக்கிக்கொள்வது நல்லது. சில வாரங்களுக்கு முன்பே இது குறித்த கலந்துரையாடலுக்காகத் தொடங்கப்பட்ட பக்கத்தில் அதிகம் பயனர்கள் பங்குபற்றியதாகத் தெரியவில்லை. தயவுசெய்து பயனர்கள் தங்கள் கருத்துக்களை முன்வைத்தால், பயனுள்ள, நடைமுறைச் சாத்தியமான செயற்திட்டங்களை உருவாக்க வாய்ப்பு ஏற்படும். -- மயூரநாதன் (பேச்சு) 03:02, 28 சூலை 2015 (UTC)  
:கலந்தாய்வுக் கூட்டத்திற்கு முன்னதாக செயற்படுத்தப்படவுள்ள விடயங்கள் குறித்த கருத்துதிர்ப்பு சந்திப்பு ஒன்றைச் செய்வது நக்கீரன் குறிப்பிட்டது போல் அவசியமாகும். கலந்தாய்வில் நேரடியாகக் கலந்து கொள்ள முடியாதவர்களுக்கும் கருத்துச் சொல்லமுடியும். அது எழுத்தாவணமாக பகரப்பட்டால் அல்லது நிகழ்நேரத்தில் கருத்திடக் கூடியதாக இருந்தால் இலகுவாயிருகும். தவிர இதுவரை குறிப்பிட்டளவு பயனர்கள் மட்டுமே கருத்துக்களைப் பகர்ந்துள்ளனர். மற்றவர்களது பங்கேற்பையும் எதிர்பார்க்கின்றோம்.--சஞ்சீவி சிவகுமார் (பேச்சு) 06:23, 28 சூலை 2015 (UTC)  
::இந்த நிகழ்ச்சி நிரலில் பெயர் இல்லாதவர்கள் கலந்துரையாடலில் பங்குபெற வாய்ப்பு இல்லை என தமிழ்ப்பரிதி மாரி தெரிவித்தார். எனினும் நிகழ்ச்சியின் போது பொதுமக்கள் கருத்தரங்கு குறித்த விவரங்களையும், விக்கித்திட்டங்களைக் குறித்த விவரங்களையும் அறிந்து கொள்ளலாம். என்னுடைய பெயர் ஒரு கலந்துரையாடலில் உள்ளது, நான் பிற கலந்துரையாடலில் பங்குபெற இயலாது.--தினேஷ்குமார் பொன்னுசாமி (பேச்சு) 09:19, 28 சூலை 2015 (UTC)  
சஞ்சீவி சிவகுமார், Natkeeran, மயூரநாதன் - எதிர்வரும் ஆகத்து 8 சனிக்கிழமை அன்று நடைபெறுவது வழமையான கருத்தரங்குகள், மாநாடுகள் போன்று முறையான நெறிப்படுத்திய நிகழ்வாகும். நடைமுறைக் காரணங்களை முன்னிட்டு இதில் ஒரு சிலர் தான் பேச முடியும். மொத்த நாள் நிகழ்வே ஆறு மணி நேரங்களே. இதில் இரண்டு மணி நேரங்கள் விக்கிமீடியா, கட்டற்ற மென்பொருள் திட்டங்கள் தொடர்பாக ஒதுக்கப்பட்டுள்ளது. நான் இந்திய மொழி விக்கிப்பீடியாக்களை ஒப்பிட்டுத் தமிழ் விக்கிமீடியா திட்டங்களின் வளர்ச்சி பற்றி கருத்துகளை முன்வைக்கிறேன். இது ஏற்கனவே நாம் எடுத்துள்ள கொள்கை முடிவை முன்வைத்தே அமையும். பார்வதி, தமிழ் விக்கிமீடியா திட்டங்களில் பெண்கள் பங்களிப்பைக் கூட்டுவது பற்றி கருத்துகளை முன்வைக்க உள்ளார். இது போல், மயூரநாதன், சஞ்சீவி சிவக்குமார் முதலிய ஏனைய பங்கேற்பாளர்களும் ஒரு குறிப்பிட்ட கருப்பொருளின் அடிப்படையில் தங்கள் உரையை முன்வைக்கலாம். இளையவர்கள், மூத்தவர்கள், நெடுநாள் பங்களிப்பாளர்கள், பெண்கள், நுட்பப் பங்களிப்பாளர்கள், பன்னாட்டுப் பங்களிப்பாளர்கள் ஆகிய பலரையும் உள்ளடக்கி உரைகள் அமைய வேண்டும் என்ற நோக்கில் இப்பங்கேற்பாளர் பெயர்கள் பரிந்துரைக்கப்பட்டன. பேசும் வாய்ப்புடையோர் ஒரு சிலரே என்றாலும், இங்குள்ள கலந்துரையாடலின் அடிப்படையில் சமூகத்தின் கருத்துகளை உள்வாங்கி பேச முடியும். இது, புதிதாக விக்கிமீடியா திட்டங்களைப் பற்றி அறிந்து கொள்வோருக்கான அறிமுகமாக மட்டுமே இருக்கும். ஆகத்து 9 ஞாயிறு அன்று தமிழ் விக்கிப்பீடியர்கள் ஒரு பணிக்குழுவாகக் கூடி தமிழ் விக்கிப்பீடியா வளர்ச்சிக்கான செயற்றிட்டங்களுக்கான வரைவை உருவாக்கலாம். இது ஓர் அறையில் அனைவரும் உரையாடும் வகையிலேயே அமைந்திருக்கும். இதில் சென்னையில் உள்ள, நிகழ்வுக்கு வந்து கலந்து கொள்ளக்கூடிய அனைத்து விக்கிப்பீடியர்களும் கலந்து கொள்ளலாம். உலகம் முழுக்க இருக்கும் தமிழ் விக்கிப்பீடியர்களும் IRC, Google Hangout முதலியன மூலம் பங்கேற்கலாம். இவ்வுரையாடலின் தொகுப்பைத் தொடர்ந்து etherpadல் இற்றைப்படுத்தி வரலாம். சென்ற ஆண்டு இந்திய விக்கிமீடியா சமூகங்கள் கூடிய நிகழ்வில் இந்திய விக்கிமீடியா திட்டங்களை வளர்ப்பதற்கான இவ்வாறான ஒரு வரைவு உருவானது. இந்நிகழ்வில் கலந்து கொண்ட செல்வா, சோடாபாட்டில், சிபி முதலியோர் இம்முறை பற்றி எடுத்துரைக்கலாம். கூடுதல் நேரம் தேவையென்றால் சனி மாலை தொடங்கியே இப்பணிக்குழு வேலைகளைத் தொடங்க முடிகிறதா என்று பார்ப்போம்.--இரவி (பேச்சு) 18:07, 2 ஆகத்து 2015 (UTC)